Ritratt: Habib Ayoade fuq Unsplash  Borsi Johnson qal li l-ordnijiet ta' projbizzjoni tal-futbol se jinbidlu biex ikopru r-razziżmu onlajn, wara li kien hemm abbuż fuq il-midja soċjali dirett lejn numru ta' plejers tal-Ingilterra. Il-Prim Ministru Ingliż qal li din il-bidla tfisser li jekk bniedem jinstab ħati ta' abbuż razzist onlajn dirett lejn plejers tal-futbol, mhux se jitħalla jmur jara l-logħob. Dan wara li tliet plejers ta' karnaġġjon skur li tilfu l-penalties deċisivi għall-Ingilterra fil-Kampjonat Ewropew kontra l-Italja l-Ħadd filgħaxija kienu soġġetti għal abbuż razzist fuq l-internet. Aqra aktar Plejers Ingliżi jirċievu messaġġi razzisti wara li tilfu l-penalties Johnson irrepeta l-kundanna tiegħu fuq l-abbuż razzist fuq il-midja soċjali dirett lejn l-istilel tal-futbol Ingliżi Marcus Rashford, Jadon Sancho u Bukayo Saka. Ordnijiet ta' projbizzjoni jippermettu lill-maġistrati li jwaqqfu individwi milli jmorru għal-logħob fir-Renju Unit jekk ikunu nstabu ħatja ta' reati rilevanti, iżda bħalissa ma jkoprux inċidenti onlajn. Dawn jistgħu idumu bejn tliet u 10 snin u huma fil-biċċa l-kbira imposti għal reati ta' diżordni vjolenti u pubbliċi.